CELEX: C2006/154/25
Language: fi
Date: 2006-07-01 00:00:00
Title: Asia C-199/06: Ennakkoratkaisupyyntö, jonka Conseil d'État on esittänyt  2.5.2006  — Centre d'exportation du livre français (CELF), Ministre de la culture et de la communication v. Société internationale de diffusion et d'édition

1.7.2006   
            
            
               FI
            
            
               Euroopan unionin virallinen lehti
            
            
               C 154/12
            
         Ennakkoratkaisupyyntö, jonka Conseil d'État on esittänyt 2.5.2006 — Centre d'exportation du livre français (CELF), Ministre de la culture et de la communication v. Société internationale de diffusion et d'édition
   (Asia C-199/06)
   (2006/C 154/25)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantaja: Centre d'exportation du livre français (CELF), Ministre de la culture et de la communication
   
      Vastaaja: Société internationale de diffusion et d'édition
   Ennakkoratkaisukysymykset
   
               ”1)
            
            
               Onko jäsenvaltiolla oikeus EY 88 artiklan perusteella, silloin kun sen yritykselle myöntämä tuki on lainvastainen ja lainvastaisuus on todettu tämän jäsenvaltion omissa tuomioistuimissa sillä perusteella, ettei tukea ole etukäteen ilmoitettu komissiolle EY 88 artiklan 3 kohdassa edellytetyllä tavalla, olla perimättä takaisin tukea tuen saaneelta elinkeinonharjoittajalta siksi, että komissio on kolmannen osapuolen aloitteesta vireille saatetussa menettelyssä todennut tuen yhteensopivaksi yhteismarkkinoihin kohdistuvan sääntelyn kanssa ja tällä tavoin arvioinut tämän yhteensopivuuden sille yksinomaisesti kuuluvan valvontavallan nojalla?
            
         
               2)
            
            
               Jos tuen palautusvelvollisuus vahvistetaan, onko palautettavien summien määrää laskettaessa otettava huomioon jaksot, joiden ajan tuet on komission päätöksillä todettu yhteismarkkinoille soveltuviksi ennen näiden päätösten kumoamista ensimmäisen oikeusasteen tuomioistuimen tuomioilla?”